b"\n_START_ARTICLE_\nKiralitet (kemi)\n_START_SECTION_\nKiralitet i naturen\n_START_PARAGRAPH_\nI levende organismer dannes kun den ene af de to spejlbilledformer. Det g\xc3\xa6lder for eksempel proteiner og DNA . Hvis der var en blanding af begge udgaver, ville DNA ikke kunne v\xc3\xa6re en spiral, der er formet af nukleotid-byggestenene; sukker (i D udg./form) og aminosyrer (i L udg./ form). Hvad der kan v\xc3\xa6re \xc3\xa5rsag er, hvis ikke en tilf\xc3\xa6ldighed, s\xc3\xa5 et mysterium._NEWLINE_N\xc3\xa5r naturen danner biologisk materiale, er det enzymer, der formidler og kun tillader dannelsen af den ene form.\n_START_SECTION_\nKirale l\xc3\xa6gemidler\n_START_PARAGRAPH_\nEksempel p\xc3\xa5 at to udgaver af et molekyle ikke har samme egenskaber viste sig at v\xc3\xa6re katastrofal for l\xc3\xa6gemidlet Thalidomid. I 1960'erne blev det ordineret til gravide mod kvalme med videre. Det var syntetisk fremstillet og indeholdt begge spejlbilledformer. Den ene havde den \xc3\xb8nskede virkning, mens den anden viste sig at hindre udviklingen af arme og ben hos det uf\xc3\xb8dte foster."